MEMOIRES. 
reffroidir la jeunesse de vacquer à l’estude, se voyant frustréz du prof- 
fict de la postulation, au moyen desdits procureurs; qu’est la seulle 
récompense qu’ilz espèrent de leur travail et estude. Seroyt bon sup¬ 
plier Sa Magesté supprimer lesdits offices de procureurs superflus et 
domaigeables comme dessus audit pays. 
Aultre grand abbuz et domaige vient en la justice pour la faulte 
des greffiers ; car estantz les greffes mys à l’enchère, sont receuz à y 
surdire toutz ceulx que bon leur semble, la pluspart ignorantz, ava¬ 
res et tirantz, quy estantz en l’exercisse d’iceulx font plusieurs faultes 
et abbuz grandement préjudiciables aupouvre peuple, comme surexac¬ 
tions, faulcetés, excessivité et multiplication de diettes et aultres 
escriptures. Pour à quoy pourveoir, sembleroit bon, sauf le bon plai¬ 
sir de Sadite Magesté, de mander à ses courtz de parlementz vacquer 
à toute diligence au reiglement et taxe des esportules et vaccations 
desdits greffes tant ordinaires que présidiaulx, et icelluy envoyer à 
chacung siège pour y estre gardé inviolablement, sur peyne aux 
greffiers contrevenentz du quadruple du surexigé, et de pugnition 
corporelle, et aux juges et procureurs de Sa Magesté qui l’auront 
enduré, de privation de leurs offices. 
Il est aussy neccessaire, s’il plaist à Sadite Magesté, ordonner que 
sa justice sera administrée par ses officiers catholiques et quy ont 
tousjours perceveré en l’obéissance de Dieu, de son esglize et de 
Sadite Magesté, et non par aultres de la nouvelle relligion ou réduictz 
par faintize, à tout le moings jusques à ce qu’ils ayent faict preuve 
évidante de leur vraye réduction par confession de foy faicte par 
devant leur prélat et continuation en icelle, leur permetant, sy bon 
leur semble, s’en desfaire en faveur des catholicques. 
La générallité des eedictz de paciffication portant abolition géné- 
ralle de toutz cas, murdres, larrecins, pilheries, faictz durant lesdits 
troubles, a porté et porte grand trouble à la justice, se voulant ung 
chacung excuser des crimes et délictes par eulx faictz durant les trou¬ 
bles et hors de voye ët faction d’hostillité. Plaise à Sa Magesté déclai- 
rer la générallité desdites abolitions estre restraincte en ce seullement 
que se treuvera avoir esté faict en forme de guerre et hostillité, sans 
y comprendre les murdres et sacaigementz faictz de sang froict par 
vengence et inimitié particulière. 
Pour obvier aux abus quy se commectent à la faction des enquestes 
par l’ignorance des greffiers, notaires ou aultres clercz, quy s’ingèrent 
à les fère, sera le bon plaisir de Sadite Magesté deffendre que lesdites 
enquestes, exécutions et autres actes portantz congnoissance de cause, 
soyent faictes par aultres que les magistratz ou advocatz graduéz, 
sur peyne de nullité et de répétition du quadruple de ce que lesdits 
greffiers, notères ou clercz en auront exigé. 
Et quand à nommer les officiers de ladite justice quy ont la réputa¬ 
tion de soy bien aquicter de leurs charges, mondit s r de Forquevaulx 
quy les cognoist les exprimera, s’il luy plaist, et en rendra tesmoi- 
gnage à Sadite Magesté. 
